**VÅLER KOMMUNE**

**REGLEMENT**

**ØKONOMISKE VILKÅR FOR VALGTE MEDLEMMER**

**I KOMMMUNALE STYRER, RÅD OG UTVALG**

Vedtatt av kommunestyret 19.6.2003 – sak 0023/03

Med endringer 15.3.2007 sak 6/07, 20.11.2008 sak 54/08, 30.6.2011 sak 27/11, 13.3.2014 sak 4/14, 10.9.2015 sak 41/15, 13.6.2019 sak 29/19, 13.2.2020 sak 4/20

**INNHOLDSFORTEGNELSE**

 **side**

I. Grunnlaget for beregning av godtgjøring 3

II. Møtegodtgjøring. 3

III. Godtgjøring til ordfører. 3

IV. Godtgjøring til varaordfører. 4

V. Skyssgodtgjøring. 4

VI. Tapt arbeidsfortjeneste m.v. 4

VII. Annet. 5

VIII. Tvister 5

Vedlegg: Satser 6

**I. Grunnlaget for beregning av godtgjøring**

Grunnlaget for beregning av godtgjørelse i dette reglementet baseres på 100 % av den grunngodtgjørelse Stortingsrepresentantene mottar til enhver tid.

# II. Møtegodtgjøring.

Kommunestyrerepresentanter samt medlemmer i kommunale styrer, råd og utvalg som er valgt av kommunestyret eller faste utvalg, tilstås etter frammøte 1,3 o/oo av grunnlaget i reglementets pkt I.

Det samme gjelder medlemmer valgt av kommunestyret eller formannskapet til å representere kommunen i representantskap, interkommunale styrer, regionråd etc.

Medlemmer av formannskapet, samt lederne for faste utvalg tilstås en møtegodtgjøring tilsvarende 2 o/oo av grunnlaget i reglementets pkt. I.

Leder for kontrollutvalget og gruppeledere gis i tillegg en årlig godtgjøring på 1 % av grunnlaget i reglementets pkt I.

# III. Godtgjøring til ordfører.

Ordførervervets størrelse tilsvarer en 100 % stilling.

Ordførerens godtgjørelse er 90 % av grunnlaget i reglementets pkt. I.

Vervet kan etter godkjenning av kommunestyret settes til mellom 50 % og 100 %, dersom 100 % ikke er forenlig med ordførerens øvrige arbeid. Settes vervet til lavere enn 100 % reduseres godtgjøringen tilsvarende.

Godtgjøringen utbetales med 1/12 pr. måned – også under ferie.

Ordføreren skal ha samme rett til sykepenger som ansatte i Våler kommune. Ved fravær som skyldes sykdom blir det derfor ingen reduksjon i godtgjøringen. Kommunen betaler likevel ikke slik godtgjøring lenger enn 12 måneder. Forutsetningen er at ordføreren har startet i vervet. Slik godtgjøring skal samordnes med eventuelle ytelser fra NAV, slik at ytelser som ordføreren mottar fra NAV skal tilbakebetales til Våler kommune. Fraværet skal begrunnes og dokumenteres. Godtgjøring blir ikke betalt utover den perioden ordføreren er valgt for.

Ordfører har samme rett til ytelser ved yrkesskade som ansatte i Våler kommune.

Ordføreren har rett til permisjon i samsvar med arbeidsmiljølovens §§ 12-1 til 12-10, 1212 og 12-15. Under permisjon beholder ordføreren godtgjøringen i inntil to uker, med mindre ordføreren gir avkall på den. Under svangerskapspermisjon, omsorgspermisjon, fødselspermisjon, foreldrepermisjon og permisjon ved barns og barnepassers sykdom skal Våler kommune sørge for at ordføreren får rett til å beholde godtgjøringen etter de samme reglene som gjelder for ansatte i kommunen.

Våler kommunes ordfører med minimum ⅓ av full godtgjørelse skal fra 1. januar 2014 meldes inn i den ordinære tjenestepensjonsordningen for ansatte.

Det skal inngås avtale om AFP 62-64 år for ordfører som faller inn under pensjonsordningen.

Ordføreren tilstås etterlønn i 3 mnd. dersom han/hun ufrivillig ikke gjeninntrer i tidligere stilling eller trer inn i ny stilling ved valgperiodens utløp.

# IV. Godtgjøring til varaordfører.

Varaordførervervets størrelse tilsvarer en 20 % stilling.

Varaordførerens godtgjørelse er 20 % av 90 % av grunnlaget i reglementets pkt I. Vervet kan etter kommunestyrets godkjenning økes dersom ordføreren har mindre enn 100 %, og i så fall økes godtgjøringen tilsvarende. Vervet kan etter godkjenning av kommunestyret settes lavere enn 20 %, dersom 20 % ikke er forenlig med varaordførerens øvrige arbeid, og i så fall reduseres godtgjøringen tilsvarende.

I prioriterte oppdrag og sammenhenger hvor det er behov for varaordfører utover 20 % «stilling», skal dette arbeidet godtgjøres med tapt arbeidsfortjeneste.

Godtgjørelsen utbetales med 1/12 pr. mnd. også under ferie og sykdom.

Under ordførerens langtidsfravær oppebærer varaordføreren samme godtgjøring pr. dag som ordfører.

# V. Skyssgodtgjøring.

Godtgjøring for skyss til kommunale møter som nevnt under avsnittet om møtegodtgjøring, utbetales etter statens reiseregulativ.

# Tapt arbeidsfortjeneste m.v.

A. Legitimert tapt arbeidsinntekt dekkes fullt, begrenset oppad til 5 o/oo av grunnlaget i reglementets pkt. I

For selvstendig næringsdrivende beregnes tapet på grunnlag av pensjonsgivende inntekt ved siste ligning. Beregning av tapt inntekt pr. møtedag gjøres med utgangspunkt i 260 dager pr. år.

 B. Ulegitimerte tap dekkes med inntil 1 o/oo av grunnlaget i reglementets pkt I. Tapene skal sannsynliggjøres og kan være tap av forventet overtid / ekstravakter og lignende

1. Legitimert, ekstraordinære utgifter til barnevakt eller omsorgshjelp for nærmeste familie dekkes med inntil 1,5 o/oo grunnlaget i pkt. I.

# VII. Annet.

Ordføreren disponerer kommunal mobiltelefon.

Kommunen betaler abonnement på Kommunal Rapport til hvert av formannskapsmedlemmene.

# VIII. Tvister

Eventuelle tvister/klager vedrørende dette reglement avgjøres av formannskapet.

# Vedlegg: Satser.

Stortingsrepresentants grunngodtgjøring per 1.5.2019 kr. 987 997

Reglementets pkt. I

100 % av en stortingsrepresentants grunngodtgjøring kr. 987 997

Reglementets pkt. II

Møtegodtgjøring kr. 1 284

Møtegodtgjøring i formannskapet + ledere faste utvalg kr. 1 976

Årlig godtgjøring til andre utvalgs- og gruppeledere kr. 9 888

Reglementets pkt. III

Ordførervervets godtgjørelse tilsvarende 90 % av pkt. I kr. 889 197

Reglementets pkt. IV

Varaordførervervets godtgjørelse 20 % av pkt. III kr. 177 839

+ evt. tapt arbeidsfortjeneste

Reglementets pkt. V

Bruk av bil pr. km Statens satser

Reglementets pkt. VI

A: Legitimert tapt arbeidsinntekt inntil kr. 4 940

B: Ulegitimert tapt arbeidsinntekt kr. 988

C: Legitimert, ekstraordinære utgifter til barnevakt

 eller omsorgshjelp for nærmeste familie kr. 1 482